תמר רונן-רוזנבאום

תמר (תמי) רונן-רוזנבאום (נולדה ב-19 ב<nowiki/>אוקטובר 1954) היא פרופסור מן המניין בפקולטה למדעי החברה באוניברסיטת תל אביב. כיהנה כדיקאנית הפקולטה למדעי החברה באוניברסיטת תל אביב<ref name=":0"></ref> וכיום מובילה תוכנית לימודים בארצות מתפתחות. כמו כן, רונן הייתה חברת מועצה בעיריית ראשון לציון בשנים 2013-2018<ref></ref>.

== ביוגרפיה ==
רונן רוזנבאום נולדה בראשון לציון והיא דור רביעי בישראל. בת להורים מורים רותי וגמליאל סגל<ref name=":3"></ref>, אביה ניהל את הגימנסיה הריאלית בראשון לציון<ref></ref> ואמה הייתה מורה בבית ספר חביב<ref></ref>, בית הספר העברי הראשון בארץ. 

את שירותה הצבאי החלה רונן רוזנבאום כמכ"ית טירונים בבה"ד 12 והמשיכה כמשקית ת"ש מה שהוביל אותה ללימודי עבודה סוציאלית. 

בשנת 1975, החלה ללמוד עבודה סוציאלית באוניברסיטת תל אביב, בשנת 1972המשיכה ללימודי תואר שני בייעוץ חינוכי בבית הספר לחינוך באוניברסיטת תל אביב<ref name=":0" />. מיד אחרי כן המשיכה לתואר שלישי, דוקטורט, בבית הספר לעבודה סוציאלית. במסגרת הדוקטורט ולימודי המחקר לתואר השלישי פיתחה מודל טיפולי לטיפול באמצעות "שליטה עצמית" בתחום של הרטבת ילדים. לאחר מכן, יישמה אותו בתחום האלימות בילדים. 

בשנת 1990 התקבלה לעבודה כמרצה, ב-2001 מונתה לפרופסור חבר וב- 2006 לפרופסור מן המניין. ב-2012 מונתה לדיקאנית הפקולטה למדעי החברה באוניברסיטת תל אביב. במהלך עבודתה השתלמה, בתקופות קצרות ובמקומות שונים בעולם, בטיפול קוגניטיבי.

בשנת 2020 הקימה ומובילה תוכנית בינלאומית חדשה לתואר שני באנגלית בנושא ארצות מתפתחות<ref></ref>. התכנית נועדה להכשיר מנהיגים להפעלת שינוי בר קיימא בעולם המתפתח. 

רונן רוזנבאום היא אלמנתו של פרופ' מיכאל רוזנבאום מהחוג לפסיכולוגיה. השניים טיפלו, כתבו ופיתחו יחד את המודל הטיפולי, תאוריות ודרכי התערבות בנושא "שליטה עצמית"<ref name=":2"></ref>. נולד להם ילד אחד. לרונן רוזנבאום שתי בנות נוספות מנישואיה הקודמים<ref></ref>.

== נושאי המחקר - המודל לשליטה עצמית ==
רונן רוזנבאום עוסקת בעיקר בעבודה עם ילדים ובני נוער בסיכון מתוך תפיסה התנהגותית קוגניטיבית לאור הגישה של פסיכולוגיה חיובית. תפיסת העולם של גישתה טוענת שמה שקובע את תפקידו של הילד לא יהיה הקשיים, האבחנה הפתולוגית או חוסר התפקוד שלו, אלא הכוחות שיש לו ומאפשרים לו להתמודד עם הבעיה. לכן, יחד עם בעלה, חקרה לאורך השנים את נושא השליטה העצמית כגורם מרכזי בתפקוד האדם, שליטה עצמית היא התנהגות מכוונת למטרה שמאפשרת לאדם להפעיל אוסף של מיומנויות על מנת להתגבר על מחשבות מפריעות, רגשות שליליים, התנהגות בעייתית ולאפשר לאדם להיות מאושר ולשגשג למרות הקושי<ref name=":0" />.

רונן רוזנבאום ובעלה בנו פרויקטים שמחברים את התפיסה התאורטית עם היכולת להפעיל מיומנויות שליטה עצמית בחיי היום יום כדי להפעיל שינוי. 

המודל המרכזי נקרא "עוצמה לילד המתבגר". רונן רוזנבאום ובעלה בנו מודל שמאפשר לטפל בילדים עם בעיות התנהגות ואלימות איך לפתח שליטה עצמית ולהפחית את האלימות.<ref name=":1"></ref> בשלב ראשון הופעל המודל באוניברסיטת תל אביב באמצעות סטודנטים, לאחר שנמצא יעיל ומועיל הופעל באמצעות האגף לחינוך העל יסודי במשרד החינוך ופרויקט "אשלים" עמותה של הג'וינט לילדים בסיכון ובעשרות רבות של חטיבות ביניים. בהמשך הוכשרו מורים בהפעלת קבוצות של ילדים אלימים בתוך בתי הספר. לאחר שמחקרים הוכיחו שגם בפרויקטים אלה המודל יעיל, הוכשרו היועצים הבכירים של שפ"י (שרות פסיכולוגי ייעוצי), אשר מכשירים יועצים בכל רחבי הארץ (פרויקט הכשרה זה נעשה על ידי רונן רוזנבאום ובעלה בהתנדבות). 

פרויקט מחקר שני, לאחר שהוכח שניתן ללמד ילדים באופן ישיר שליטה עצמית ובכך להפחית התנהגות בעייתית בחנו רונן רוזנבאום ובעלה, באמצעות דוקטורנטים, האם ניתן להקנות מיומנויות שליטה עצמית לילדים גם ללא לימוד ישיר, למשל באמצעות ספורט. נמצא שילדים  שמשתתפים בתוכניות העשרה מובנות לספורט מפחיתים התנהגות אלימה ומגבירים אושר גם ללא הקנייה ישירה של מיומנויות אלו. 

פרויקט מחקר שלישי, נקרא "סולמות", בו משתמשים במוזיקה כפלטפורמה לשינוי חברתי, בשיתוף פעולה עם התזמורת הפילהרמונית הישראלית ובית הספר למוזיקה ע"ש בוכמן מהטה<ref name=":1" />. ההשראה לפרויקט זה הגיעה מקבוצת "אל סיסטמה" בוונצואלה. בפרויקט מקימים תזמורות לילדים בסיכון. אחת השאלות של רונן רוזנבאום במחקר זה היא באיזה מידה הנגינה גורמת לילדים להפחית אלימות להשתמש במוזיקה כמשאב ובכך להגביר את האושר. פרויקט זה מופעל ברחבי הארץ באמצעות תרומות שמגייסת התזמורת הפילהרמונית הישראלית.  

גישת "השליטה העצמית" על פי רונן גורמת ומלמדת לעזור לאדם לעזור לעצמו דרך זיהוי החוזקות, היכולות והמשאבים הפנימיים והחיצוניים שיש לו על מנת לשנות את מצבו מתוך גישה של פסיכולוגיה חיובית. 

לרונן רוזנבאום 10 ספרים<ref name=":2" />, מעל 70 פרסומים בכתבי עת מובילים בתחום מדעי החברה ועבודה סוציאלית. שני הספרים האחרונים עוסקים בחייה: אשתו של 11, הוא אוטוביוגרפיה המתייחסת למחלה, התמודדות ומוות סביב מחלתו של בעלה. ספרה האחרון רוצה לצייר אותך הוא ספר המשלב רומן עם מודל טיפולי אותו פיתחה.

== פעילות ציבורית ==
עיקר יישומי התוכנית של רונן רוזנבאום הן התנדבותיות, בתוכנית "אשלים", "ג'וינט", "סולמות", במגוון פרויקטים של משרד החינוך ורבים נוספים<ref name=":3" />.

רונן רוזנבאום שימשה כחברת מועצת עיריית ראשון לציון ושותפתו של ראש העירייה דב צור כמחזיקת תיק החינוך בין השנים 2013-2018<ref name=":3" />.

== פרסים וחברויות ==
* כיהנה למעלה מעשור כראש האגודה לטיפול התנהגותי קוגניטיבי "איט"ה"
* עמדה בראש מרכז לזכרה של רנטה אדלר לחקר רווחת הילד ושלומו<ref name=":0" />
* כיהנה ראש בית הספר לעבודה סוציאלית באוניברסיטת תל אביב<ref name=":3" />
* כיהנה כחברת מועצה בעיריית ראשון לציון - ומחזיקת תיק החינוך בעיר בשנים 2013-2018
* חברת ועד מנהל של קרן דאליס - תומכת בעסקים חברתיים<ref name=":3" />
* פרס מקרן פראט<ref name=":3" />
* פרס מקרן "אשלים" עמותה של הג'וינט<ref name=":3" />
* משרד המדע - פרס המדען הראשי<ref name=":3" />
* פרס נחשונית מעיריית ראשון לציון - אישה פורצת דרך

== ספרים ==
* תמי רונן, הדרך לשליטה עצמית: מדריך לחינוך ילדים. הוצאת מודן 
* תמי רונן, ויותר מכל אהבה: האמנות והמיומנות בטפול בילדים. הוצאת רמות
* תמי רונן, לומדים כיצד ללמוד. הוצאת רמות
* תמי רונן, שליטה עצמית ותושיה נלמדת. הוצאת בתי הספר לעבודה סוציאלית בישראל
* תמי רונן רוזנבאום, אשתו של 11 - כרוניקה של אהבה, מחלה, מוות והתמודדות. הוצאת הקיבוץ המאוחד<ref name=":2" />
*תמי רונן: רוצה לצייר אותך, הוצאת מדיה 10<ref></ref>. 
<div class="mw-content-ltr">
* T. Ronen. Self-control and Learned resourcefulness. Tel-Aviv: Papirus, Tel-Aviv University. (1992)(125pp). 
* T. Ronen. Art and skill in child therapy: And most of all love. Tel-Aviv: Ramot. (1994)(244pp).
* T. Ronen. Cognitive Developmental Therapy with Children, England, Chichester: Wiley & Sons. (1997)(180pp.). (The book has also been translated to Danish, German, Greeck, and Chezch).
* T. Ronen and Ayelet. In and out of anorexia: The story of the client, the therapist, and the Process of recovery, London: Jessica Kingsley (2001) (287 pp). (The book has also been translated to Spanish and Danish) 
* T. Ronen Cognitive Constructivist Psychotherapy with children: Theory, techniques and case studies. New York: Kluwer/ Plenum. (2003). (257 pp.) (The book has also been translated to Danish)
* T. Ronen . The positive power of imagery: Harnessing clients motivation in CBT and related therapies. Chicester: Wiley/Blackwell (2011).
</div>

== קישורים חיצוניים ==
* [https://www.tau.ac.il/profile/tamie פרופ' תמר רונן-רוזנבאום], באתר האינטרנט של אוניברסיטת תל אביב
* 
* [https://social-sciences.tau.ac.il/dean דבר הדקאן] באתר האינטרנט של הפקולטה למדעי החברה באוניברסיטת תל אביב

==הערות שוליים==

קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: פסיכולוגיה
קטגוריה:חוקרות חינוך ישראליות
קטגוריה:חוקרי חינוך ישראלים
קטגוריה:חברי מועצת העיר ראשון לציון
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:מדענים ישראלים
קטגוריה:ישראליות שנולדו ב-1954
קטגוריה:ישראלים שנולדו ב-1954